Z A P I S N I K
[bookmark: _GoBack]sa 21. (dvadesetprve) sjednice Vijeća Mjesnog odbora Travno,
održane u srijedu, 21. veljače 2023. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	  Nazočni članovi Vijeća: Gracijela Gabriel – Pukšec, Tihana Ivić, Tomislav Prpić , Iva Brnčić-Plejić, Domagoj Lulić, Damir Miškec, Vlatka Sabadi i Mario Ščekić. 

	Nenazočni članovi Vijeća: Fran Radonić Mayr

	Ostali nazočni: Vinko Kovač
	 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno osam (8) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 20. (dvadesete) sjednice, koji je prihvaćen jednoglasno (8 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Financijski plan Mjesnog odbora Travno za 2023. godinu, donosi se
2. Nacrt prijedloga Odluke o davanju u zakup i na drugo korištenje površine javne namjene – mišljenje, donosi se
3. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – mišljenje, donosi se
4. Rekonstrukcija dijela Sarajevske ulice z.k.č. 2542 k.o. Zaprudski otok - mišljenje donosi se
5. Povremeno korištenje prostorija MO Travno – KLA Travno (obnova termina) - zaključak, donosi se
6. Povremeno korištenje prostorija MO Travno – Domovinski pokret - zaključak, donosi se
7. Pitanja, prijedlozi i obavijesti   

Vijeće Mjesnog odbora Travno jednoglasno (8 „za“) prihvaća Dnevni red.

Ad. 1. Financijski plan Mjesnog odbora Travno za 2023. godinu
Vijeće Mjesnog odbora Travno jednoglasno (8 „za“)  donosi


FINANCIJSKI PLAN
Mjesnog Odbora Travno
za 2023.

Članak 1.
Financijski plan Mjesnog odbora Travno za 2023. (dalje u tekstu: Plan) sastoji se od:

PRIHODA:									149.460,00 EUR
RASHODA:									149.460,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	149.460,00

	6711
	PRIHODI ZA FINANCIRANJE RASHODA POSLOVANJA
	149.460,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	149.460,00

	Izvor 1.1. OPĆI PRIHODI I PRIMICI
	15.610,00

	3291
	NAKNADE ČLANOVIMA VIJEĆA MJESNOG ODBORA
	14.330,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.280,00

	Izvor 4.1. PRIHOD OD KOMUNALNE NAKNADE
	133.850,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	133.850,00

	 
	ODRŽAVANJE JAVNIH ZELENIH POVRŠINA
	63.230,00

	 
	ODRŽAVANJE NERAZVRSTANIH CESTA
	70.620,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.






Ad. 2. Nacrt prijedloga Odluke o davanju u zakup i na drugo korištenje površine javne namjene

Vijeće Mjesnog odbora Travno jednoglasno (8 „za“) donosi

ZAKLJUČAK
o Nacrtu prijedloga Odluke o davanju u zakup i na drugo korištenje površine javne namjene 

1. Pravni temelj za donošenje Odluke o davanju u zakup i na drugo korištenje površina javne namjene je članak 104. stavci 1, 3. i 5. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20), a kojim je propisano da  predstavničko tijelo jedinice lokalne samouprave u svrhu uređenja naselja te uspostave i održavanja komunalnog reda u naselju donosi odluku kojom propisuje uređenje naselja, način uređenja i korištenja površina javne namjene i zemljišta u vlasništvu jedinice lokalne samouprave za gospodarske i druge svrhe, uključujući i njihovo davanje na privremeno korištenje, uvjete korištenja javnih parkirališta i nerazvrstanih cesta te održavanje čistoće i čuvanje površina javne namjene.
Odlukom o davanju u zakup i na drugo korištenje površina javne namjene se uređuju uvjeti, način i postupak davanja u zakup i na drugo korištenje površina javne namjene kojima upravlja Grad Zagreb za postavljanje kioska, postavljanje pokretnih naprava, postavljanje privremenih građevina te organiziranje manifestacija humanitarnoga, kulturnog, sportskog, ekološkog, prodajnog, promotivnog i drugoga sadržaja, snimanje reklamnih spotova i filmova, komercijalno fotografiranje s postavljanjem pokretnih naprava i bez njihova postavljanja te podjelu promidžbenog materijala iz ruku.
[bookmark: _Hlk122683852]Novina u odnosu na Odluku o davanju u zakup i na drugo korištenje javnih površina (Službeni glasnik Grada Zagreba 28/20, 21/21, 16/22 i 22/22) je da se uvodi  provođenje javnog natječaja i za postavljanje pokretnih naprava za prodaju vlastitih sezonskih proizvoda, jagoda, trešanja i bobičastog voća.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.




Ad. 3. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina


Vijeće Mjesnog odbora Travno jednoglasno (8 „za“) donosi


ZAKLJUČAK

o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

1. Odlukom o mjestima za trgovinu na malo izvan prodavaonica i tržnica malo koja se obavlja na pokretnim napravama i vanjskom izgledu pokretnih naprava i privremenih građevina (u daljnjem tekstu: Odluka) se sukladno Zakonu o trgovini određuju lokacije i mjesta na lokacijama izvan prodavaonica i tržnica na kojima se može obavljati trgovina na malo (prodaja robe i/ili usluga) na pokretnim napravama te vanjski izgled pokretnih naprava te se određuju lokacije na površinama javne namjene, broj mjesta na lokaciji, vrsta djelatnosti - namjena koja se obavlja te vrsta pokretne naprave. Pokretnim napravama u smislu ove Odluke smatraju se štandovi, klupe, automati, peći i druge naprave za prodaju roba i/ili usluga izvan prodavaonica i tržnica na malo. Nadalje, skladno Zakonu o trgovini i Zakonu o ugostiteljskoj djelatnosti propisuje se i izgled privremenih građevina koje su u smislu ove odluke montažni objekti koji se postavljaju za potrebe sajmova i manifestacija i prigodnog uređenja naselja i u kojima se organizira prigodna prodaja i pružaju ugostiteljske usluge.
Ovim prijedlogom izmjene i dopuna odluke brisane su pojedine lokacije u gradskim četvrtima na kojima se obavljala trgovina na malo na pokretnim napravama i to one lokacije koje se nalaze u krugu od 300 m do 500 m od tržnica te lokacije po zahtjevima vijeća gradskih četvrti, odnosno stanovnika gradske četvrti na čijem se području lokacija nalazi.
Novina u odnosu na važeću Odluku je da su ovim prijedlogom izmjene i dopuna Odluke predviđene i lokacije za pokretne naprave na lokacijama u gradskim četvrtima na kojima se može obavljati i trgovina na malo za sezonsku prodaju jagoda, trešanja i bobičastog voća.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Ad 4. Rekonstrukcija dijela Sarajevske ulice z.k.č. 2542 k.o. Zaprudski otok


Vijeće Mjesnog odbora Travno jednoglasno (8 „za“) donosi


ZAKLJUČAK

o Rekonstrukciji dijela Sarajevske ulice z.k.č. 2542 k.o. Zaprudski otok


1. Predsjednica VMO Travno predstavlja zahtjev gđe Klarice Smolković koji je ista podnijela Gradskom uredu za upravljanje imovinom i stanovanje, a kojim se na osnovu izvlaštenja sa čestice u njenom vlasništvu (zbog rekonstrukcije Sarajevske ceste) potražuje dodjeljivanje čestice 2374/1 i dio čestice 2368/1 ( 540 m2). Obje se čestice nalaze u naselju Travno.
Iako su pojedini Gradski uredi suglasni sa ovom zamjenom zemljišta, VMO Travno nije suglasno sa istim. Naime, obzirom da čestica za koju je potrebno izvlaštenje pripada VMO Jakuševec savjetujemo da se vlasnici čestice ustupi čestica koja također pripada VMO Jakuševec.
Nadalje, obzirom da se u obrazloženju gđe Smolković ne navodi koja gospodarska djelatnost bi se na navedenim česticama obavljala, a čestice koje traži u zamjenu su zelene površine koje se nalaze u M1 zoni, po dobivanju vlasništva iste su bojimo se, podložne mogućoj izgradnji i devastaciji zelene površine.
Iako u ovom trenutku u PKA za 2023.g. VMO Travno nije planirao zahvate na navedenim česticama, protivimo se dodjeljivanju zelenih površina privatnim vlasnicima koji  bi zelene površine moguće iskoristili za parkiranje građevinske mehanizacije i time nagrdili zelenu vizuru naselja.

2. Vijeće Mjesnog odbora Travno donosi zaključak kojim se ne prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.


Ad 5. Povremeno korištenje prostorija MO Travno – KLA Travno (obnova termina)

Vijeće Mjesnog odbora Travno jednoglasno (8 „za“) donosi


ZAKLJUČAK

o Povremenom korištenju prostorija MO Travno – KLA Travno (obnova termina)

1. Predsjednica VMO Travno predstavlja zahtjev za povremenim korištenjem prostora MO koji je uputio KLA Travno.

2. Vijeće Mjesnog odbora Travno donosi zaključak kojim se prihvaća navedeni zahtjev te se KLA Travno odobrava obnova termina korištenja prostora kao i dosada ponedjeljkom od 18.00.-20.00.

3. Ovaj Zaključak dostavlja se Vijeću Gradske četvrti Novi Zagreb – istok i KLA Travno.


Ad 6. Povremeno korištenje prostorija MO Travno – Domovinski pokret

Vijeće Mjesnog odbora Travno jednoglasno (8 „za“) donosi



ZAKLJUČAK

o Povremenom korištenju prostorija MO Travno – Domovinski pokret


1. Predsjednica VMO Travno predstavlja zahtjev za povremenim korištenjem prostora MO koji je uputila stranka Domovinski pokret kojim se potražuje povremeno korištenje prostora MO u terminu ponedjeljkom od 16.00.-18.00.

2. Vijeće Mjesnog odbora Travno donosi zaključak kojim se prihvaća navedeni zahtjev.

3. Ovaj Zaključak dostavlja se Vijeću Gradske četvrti Novi Zagreb – istok i stranci Domovinski pokret.


Ad 7. Pitanja, prijedlozi i obavijesti
Ad 7.1. Iscrtavanje parkirališnih mjesta na parkiralištu sa istočne strane male mamutice -BM 3-15 te na parkiralištu sa zapadne strane Kopernikove 1

Vijeće Mjesnog odbora Travno jednoglasno (8 „za“) donosi


ZAKLJUČAK
O Iscrtavanju parkirališnih mjesta na parkiralištu sa istočne strane male mamutice - BM 3-15 te na parkiralištu sa zapadne strane Kopernikove 1


1. Vijećnik Domagoj Lulić predlaže da se na oba parkirališta sa istočne strane male mamutice (BM 3-15) te sa zapadne strane Kopernikove 1 ponovno iscrtaju parkirališna mjesta. Građani se nasumično parkiraju obzirom da su iscrtana mjesta odavno izblijedila, no ponovnim iscrtavanjem smatra da bi se dobilo više parkirališnih mjesta. 

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 7.2. Raspored dežurstava Vijećnika MO Travno:

Predsjednica Vijeća Mjesnog odbora Travno utvrđuje sljedeći raspored vijećnika za pitanja i prijedloge građanstva u prostorima MO:

23.02. Vlatka Sabadi 
02.03. Iva Plejić-Brnčić
09.03. Domagoj Lulić 
16.03. Mario Ščekić 
23.03. Gracijela Gabriel- Pukšec
30.03. Mario Ščekić
06.04. Fran Radonić Mayr 
13.04. Tihana Ivić
20.04.  Damir Miškec 


Predsjednica Vijeća Mjesnog odbora Travno zaključuje sjednicu u 18:40 sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/23-003/360
URBROJ: 251-13-11-9-23-2
Zagreb, 21. veljače 2023.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
